Garbage
<s>Garbage (Garbidž) je američka alternativna rock grupa osnovana 1993.</s><s>Bend čine Shirley Manson kao vokal i povremeno gitara, Duke Erikson kao gitara, klavijature i povremeno bas, Steve Marker kao gitara i povremeno klavijature i Butch Vig kao bubnjar.</s><s>Sva četiri člana su uključena u pisanje i skladanje pjesama.</s><s>Članovi osim Manson su porijeklom Amerikanci i imaju iskustva kao producenti, dok je Manson Škotkinja, i prethodno je pjevala u bendovima Goodbye Mr Mackenzie i Angelfish.</s><s>Albumi grupe Garbage su dosad prodani u 17 milijuna primjeraka.</s>

<s>Njihov je debitantski album Garbage iz 1995. bio odlično prihvaćen i prodan u 4 milijuna primjeraka, te je dobio dvostruki platinasti certifikat u Ujedinjenom Kraljevstvu, SAD-u i Australiji.</s><s>1995. i 1996. su izašli vrlo uspješni singlovi Stupid Girl, Queer i Only Happy When It Rains.</s><s>Album Version 2.0 iz 1998. je ponovio uspjeh, popevši se na vrh UK top-ljestvice, i nominiran je za dvije Grammy nagrade.</s><s>Garbage je za film The World Is Not Enough iz 1999. napisao i izveo uvodnu pjesmu istog imena, ali koja je u samome filmu izašla u značajno drugačijoj izvedbi od one snimljene u studiju, bez prethodnog znanja grupe.</s>

<s>Album Beautiful Garbage iz 2001., iako kritički prihvaćen, nije imao komercijalnog uspjeha, a za vrijeme produkcije albuma Bleed Like Me, grupa se potiho raspala zbog narušenih međusobnih odnosa, ali su se ponovno okupili i objavili album 2005.</s><s>Uslijedila je Bleed Like Me turneja, tijekom koje su nastupili i na EXIT festivalu u Novom Sadu, ali koju su skratili uslijed umora, i ušli su u "stanku na neodređeno vrijeme" kao grupa.</s><s>Izuzev snimanja dodatne pjesme Tell Me Where It Hurts za kompilaciju Absolute Garbage iz 2007., grupa se ponovno sastala tek 2011., pred produkciju albuma Not Your Kind Of People iz 2012., kojeg su po prvi put izdali sami preko nezavisne izdavačke kuće Stunvolume.</s><s>Njihov je najnoviji album, Strange Little Birds, izašao 2016.</s>

<s>Diskografija</s>

<s>Studijski albumi 
 Garbage (1995.)
 Version 2.0 (1998.)
 Beautiful Garbage (2001.)
 Bleed Like Me (2005.)
 Not Your Kind Of People (2012.)
 Strange Little Birds (2016.)
 No Gods No Masters (2021.)</s>

<s>Kompilacije 
 2007. - Absolute Garbage
 2012. - The Absolute Collection</s>

<s>Sajtovi 
 Zvanični sajt grupe Garbage
 Garbage na portalu Discogs</s>

<s>Alternativni rock
Rock grupe
Američke muzičke grupe</s>

